recursal/SuperWikiNEXT-32B huggingface dataset:
**Minipille** er prevensjonsmiddel for kvinner i tablettform som inneholder progestin som virkestoff, i motsetning til p-piller, som kombinerer progestin med østrogen.

Egenskaper
----------

Minipiller virker vesentlig ved at sekretet i livmorhalsen blir mer seigt og ugjennomtrengelig for sædceller, samtidig som endometriet blir mindre mottakelig for implantasjon av befruktet egg. Progestiner gir også negativ feedback til hypofysens produksjon av luteiniserende hormon (LH), og bidrar dermed til hemming av eggløsningen.

De vanligste bivirkningene er uregemessig blødning. Blødningsmengden blir som regel mindre etter hvert, og hos mange forsvinner menstruasjonen fullstendig. Minipillen gir betydelig mindre risiko for alvorlige bivirkninger som venøs tromboembolisk sykdom (blodpropp), hjerteinfarkt og brystkreft enn preparater som inneholder østrogen. Det er ikke endelig avklart om minipille bidrar til slik risiko i det hele tatt, men den regnes som et relativt sikkert alternativ til kvinner som har økt risiko for disse tilstandene. Andre prevensjonsmidler som bare inneholder progestiner (p-sprøyte, p-stav og hormonspiral) har lignende effekt og bivirkninger som minipille.

I motsetning til p-piller hemmer ikke minipillen produksjonen av morsmelk, og er derfor et foretrukket prevensjonsmiddel til ammende.

Bruk
----

Bruk av minipille starter på første dag i menstruasjonssyklus, og tas deretter daglig uten opphold.

På grunn av progestinenes korte halveringstid, er det vesentlig at minipillen tas til samme tid hver dag, senest 3 timer forsinket. Dette gjelder ikke minipiller som inneholder desogestrel (Cerazette). Brukt riktig, er minipillen like sikker som ordinære p-piller av kombinasjonstype.

Minipiller tilgjengelig i Norge
-------------------------------

* *Cerazette* (Organon) Progestin: Desogestrel
* *Conludag* (Pfizer) Progestin: Noretisteron

Eksterne lenker
---------------

* Norsk legemiddelhåndbok om minipiller

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
Det nye Ministerium für Auswärtige Angelegenheiten i Øst-Berlin, 1972
August 1984:Erich Honecker, Margot Honecker, Willi Stoph, Lutz Heßlich og Katarina Witt på vei til Sportsball i Palast der Republik. Utenriksministeriet i bakgrunnen.
Det første Ministerium für Auswärtige Angelegenheiten 1958 i Berliner Luisenstraße
**Ministerium für Auswärtige Angelegenheiten**, forkortet **MfAA**, var utenriksministeriet til DDR. Det holdt fra 1967 til ved Schinkelplatz /Marx-Engels-Platz 2) på Berlin-Friedrichswerder i Berlin-Mitte rett ved Friedrichswerdersche Kirche. Bygningen var et hvitt 145 meter langt og 44 meter høyt høyhus som ble bygget mellom 1964 og 1967 etter utkast av arkitektene Josef Kaiser, Heinz Aust, Gerhard Lehmann og Lothar Kwasnitz.

Bygningen hadde 862 arbeidsrom med til sammen 1300 arbeidsplasser, en kino og foredragssal med plass til 300 mennesker. 

Det ble revet i 1996 for å gi plass for en rekonstruksjon av den opprinnelige bygningen og for en nyanlegning av Schinkelplatz og gjenoppbyggingen av Berliner Bauakademie.

Utenriksministeriet var senter for de diplomatiske tjenester i DDR. Det var ledet av utenriksministeren, de tallrike stedfordtrederne for utenriksministeren og statssekretæren. Når det gjaldt faktisk politisk innflytelse hadde utenriksministeren mindre av den enn Sentralkomiteesekretæren for Utenrikspolitikk i SEDs Politbyrå.

Galleri
-------

«Mennesket skaper sin verden» – Veggbilde av Walter Womacka i tidligere Ministerium für Auswärtige Angelegenheiten der DDR

Litteratur
----------

* Hermann Wentker: *Außenpolitik in engen Grenzen. Die DDR im internationalen System* (= Schriftenreihe der Vierteljahrshefte für Zeitgeschichte). Oldenbourg Wissenschaftsverlag, München 2007. ISBN 978-3-486-58345-8.

Se også
-------

* Auswärtiges Amt

Eksterne lenker
---------------

* Ministeriet i Berlin-lexicon

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Peter Bernt August Mortensen** (født 9. mars 1860, død 8. desember 1928) var en norsk typograf og fagredaktør.

August Mortensen var sønn av ugifte Inger Olsen (f. 1837) fra Stange på Hedemarken. Faren het Peter Mortensen. I barndommen bodde han med sin enslige mor i Øvregate 6 i Kristiania. Etter konfirmasjonen kom han i håndverkerlære og ble typograf. Som nyutdannet var August Mortensen ved Folketellingen i 1875 bosatt i Korsgate 25.

August Mortensen ble i 1884 gift med [Marthe] Marie Kristoffersen Kolby (f. 5. april 1862) fra Ullensaker. De flyttet til Markveien 25, men bodde i perioden 1888-1893 i Motzfeldts gate 20.

Ekteparet fikk fem barn;

* Bergljot (f. 1885)
* [Carl Gunnar] Asbjørn (f. 4. juni 1888)
* Ingemar (f. 7. januar 1891)
* Gunvor Solveig (f. 8. juni 1893), ble i 1918 gift med Christian Engelhart Bøe (f. 1890).
* Rolf (f. 19. nov. 1899), ble i 1925 gift med Lilly Rachel Eleonore Solberg (f. 1899).

I 1900 var bostedet Grønlandsleiret 20, hvor Marie også drev sin egen syforretning. Ti år senere oppholdt de seg i Grønlandsleiret 26, hvor de fremdeles var bosatt ved den kommunale tellingen i 1923. August Mortensen var nå oppført som invalid.

Nordisk Trykkeritidende og Norsk Trykkerimuseum
-----------------------------------------------

Bøker og bokstøtter. Xylografi fra 1899.‎

Mortensen var i en årrekke redaktør av *Nordisk Trykkeritidende*, hvor han bl.a. – fra 1898 og i mer enn ti år videre – fortløpende publiserte i manuskript en bredt anlagt norsk boktrykkerhistorisk artikkelserie kalt «Bogtrykkerkunstens repræsentanter i Norge».

I anledning Kristiania Boktrykkerforenings 50-årsjubileum i 1909 kom ideen opp om å opprette et Norsk Trykkerimuseum. Mortensen var blant initiativtakerne og blant dem som undertegnet innbydelsen. Da Bogtrykkerforeningen ga sin tilslutning til planen ble Mortensen valgt til sekretær. Han oppfordret også kollegene gjennom *Nordisk Trykkeritidende* om å bidra. Alt ved utgangen av 1910 omfattet samlingen av trykkerimaskiner og diverse typografiverktøy mer enn 400 gjenstander, men da det ikke var mulig å oppdrive egnede lokaler ble alle eiendelene i 1916 lagret på Norsk Folkemuseum, inntil Norsk Boktrykkermuseum i 1927 fikk en egen utstilling på Folkemuseet.

Referanser
----------

1. ↑  August Mortensen ble døpt på Rikshospitalet allerede 9 dager gammel, den 18. mars 1860.

Bibliografi
-----------

* «Bogtrykkerkunstens repræsentanter i Norge I-XLVII». (Trykt som manuskript.) *Nordisk Trykkeritidende*. Organ for de grafiske fag og papirindustrien. Kristiania 1898-1907.

Kilder
------

* *Nordisk Trykkeritidende* 1910, s. 1.
* *Norsk Boktrykk* 1910. 20-3.
* *Norsk Boktrykk* 1915. 39
* *Nordisk Trykkeritidende* 1928, s. 99.
Portal: Alternativ behandling

**Registeret for utøvere av alternativ behandling** er ett av de offentlige registrene i Brønnøysundregistrene i Brønnøysund. 

Registeret for utøvere av alternativ behandling er viktig for alle som trenger opplysninger om registrerte utøvere og om utøverorganisasjoner.
Registerordningen skal bidra til å ta vare på pasientsikkerhet og forbrukerrettigheter for den som oppsøker en registrert alternativ behandler, og til seriøsitet og forretningsmessige ordnede forhold mellom utøvere av alternativ behandling.
Registeret sier ikke noe om det faglige innholdet i tjenestene. Registreringen sier bare at en utøver tilhører en utøverorganisasjon som er godkjent av Helsedirektoratet, at man oppfyller fagkravene, at det er en viss økonomisk ryddighet og at det er tegnet en pasientforsikringsordning.

Registerordningen er frivillig, men det er en forutsetning for å få MVA-fritak. Økonomiske hensyn gjør derfor at de fleste profesjonelle alternative terapeuter registrerer seg.

Det var pr. 29 oktober 2014 registrert 38 utøverorganisasjoner og 3243 utøvere.

Referanser
----------

1. ↑  Skatteetaten - Fritak fra merverdiavgiftsplikten Arkivert 29. oktober 2014 hos Wayback Machine.

Eksterne lenker
---------------

* Registeret for utøvere av alternativ behandling

|  |  |
| --- | --- |
| Oppslagsverk/autoritetsdata | Store norske leksikon
 |
Salt Cellar ved Derwent Edge i Peak District i England.
**Millstone Grit** (bokstavelig «Kvernsteinsand») er den engelske betegnelsen som er gitt til en geologisk formasjon av mørk leire, silt og gravkornet sand. Formasjonen er fra den geologiske karbontidsalderen som forekommer på de britiske øyer og Irland, og blottlagt blant annet i Peak District i England og Burren i Irland.

Ved å være en grovkornet sedimentær bergart kan brukes til å lage kvernsteiner, og det engelske navnet stammer således fra bruken i eldre tider til å anvende steinen som en kilde for kvernsteiner, som igjen ble benyttet hovedsakelig i vannmøller. Geologer refererer til hele rekken av bergarter som omfatter de individuelle kalksteinsengene og de mellomliggende slamsteinene som «Millstone Grit Group». Begrepet «Millstone Grit Series» ble tidligere brukt for å referere til bergartene som nå er omfattet i «Millstone Grit Group» sammen med den underliggende «Edale Shale Group» (skifergruppen).

Det engelske begrepet *gritstone* («grusstein») beskriver enhver sandstein som består av grove kantete korn, og refererer spesifikt til slike sandsteiner innenfor fjellkjeden Penninene og nærliggende områder i Nord-England.

Fjellklatring
-------------

Sandsteinskantene i West Yorkshire og Peak District er et av de klassiske områdene i Storbritannia for fjellklatring. Offentlig tilgang til disse kantene for klatring utviklet seg omtrent samtidig som tilgang for turgåere til myrene i Penninene ble etablert i løpet av første halvdel av 1900-tallet. Deres nærhet til store befolkningssentre resulterte i deres raske utvikling som klatresteder.

Referanser
----------

1. ↑  «millstone (n.)», «grit (n.)», *Online Etymology Dictionary*
2. ↑  «Stanage Edge, Peak District», *The Geological Society*
3. ↑  Finch, T.F. (1966): «Slieve Elva, Co. Clare: A Nunatak?», *The Irish Naturalists' Journal*, **15**(5), 133-136
4. ↑  «millstone grit», *Oxford Reference*
5. ↑  «Millstone Grit Group», *BGS Lexicon of Named Rock Units*
6. ↑  «Edale Shale Group», *BGS Lexicon of Named Rock Units*
7. ↑  «Millstone Grit», *Geologysuperstore.com*

Litteratur
----------

* Wilson, Alfred (1992): *Geology of the Yorkshire Dales National Park*. Grassington: Yorkshire Dales National Park Committee. ISBN 0-905455-34-7.
* Yates, Patricia J. (1957): "The Palaeontology of the Namurian Rocks of Slieve Anierin, Co. Leitrim, Eire (PDF), *Palaeontology*, **5**(3). London : Palaeontological Association.

Eksterne lenker
---------------

* «Millstone Grit», *WikiSource*

|  |  |
| --- | --- |
| Oppslagsverk/autoritetsdata | LCCN
 |
En simulering av de ytre plantene og planetesimalbeltet:  
a) tidlig sammensetning, før Jupiter og Saturn nådde 2:1-resonans;  
c) etter utkasting av planetesimaler av planeter.
**Nice-modellen** (uttalt /ˈniːs/) er et scenario for den dynamiske utviklingen av solsystemet. Det er oppkalt etter beliggenheten til Observatoire de la Côte d'Azur, hvor det opprinnelig ble utviklet, i Nice, Frankrike. Scenariet foreslår en planetvandring der de gigantiske plantene vandrer fra en innledende kompakt sammensetning til sine nåværende posisjoner, lenge etter at den protoplanetariske gasskiven ble borte. På denne måten skiller den seg fra tidligere modeller av solsystemets dannelse. Denne planetvandringen brukes i dynamiske simuleringen av solsystemet for å forklare historiske hendelser, inkludert det sene tunge bombardementet av det indre solsystemet, dannelsen av Oorts sky og eksistensen av bestanden av smålegemer i solsystemet, inkludert Kuiperbeltet, neptuntrojanere og jupitertrojanere og de mange resonante transneptunske objekt som domineres av Neptun. Suksessen med å reprodusere mange av de observerte strukturene i solsystemet gjør at det i dag er allment akseptert som den nåværende mest realistiske modellen av solsystemets tidlige evolusjon, selv om det ikke er universelt favorisert blant planetforskere. En av begrensningene er å gjengi satellittsystemene i de ytre delen og Kuiperbeltet.

Referanser
----------

1. ↑  
R. Gomes, H. F. Levison, K. Tsiganis, A. Morbidelli (2005). «Origin of the cataclysmic Late Heavy Bombardment period of the terrestrial planets». *Nature*. 435 (7041): 466–9. Bibcode:2005Natur.435..466G. PMID 15917802. doi:10.1038/nature03676. CS1-vedlikehold: Flere navn: forfatterliste (link)
2. ↑  
«Solving solar system quandaries is simple: Just flip-flop the position of Uranus and Neptune». *Press release*. Arizona State University. 11. desember 2007. Besøkt 22. mars 2009.
3. 1 2  
Crida, A. (2009). «Solar System formation». *Reviews in Modern Astronomy*. 21: 3008. Bibcode:2009arXiv0903.3008C. arXiv:0903.3008 Åpent tilgjengelig.

Eksterne lenker
---------------

* Animasjon av Nice-modellen

Portal: Astronomi

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Santana Motor S.A.** er en spansk bilprodusent, som siden 1958 har produsert biler på lisens fra blant andre Land Rover (fra 1958) og Suzuki (fra 1983). Selskapet het opprinnelig **Metalúrgica de Santa Ana**.

Da fabrikkens lisensavtale med Land Rover gikk ut begynte fabrikken produksjon av modellen *2500*. I dag produseres modellene **PS-10** og **PS300/350**.

Santana PS-10
-------------

Santana PS-10 er en stor firehjulstrekker med store likheter til Land Rover Defender. Modellen kan leveres som femdørs stasjonsvogn, pickup eller rent chassis. Bilen er utstyrt med en *common rail* dieselmotor fra Iveco på 2,8 liter, som yter 125 hk (92 kW) og 275 Nm. Den utstyres også med en femtrinns manuell girkasse og firehjulstrekk.

Santana PS300/350
-----------------

Santana PS300/350 er en liten SUV med en 1,6 liters motor som yter 90 hk. Bilen leveres med tre eller fem dører.

Eksterne lenker
---------------

* (es) Offisielt nettsted Rediger på Wikidata

* (en) Santana Motor – kategori av bilder, video eller lyd på Commons Rediger på Wikidata
* Den norske importøren

|  |  |
| --- | --- |
| Oppslagsverk/autoritetsdata | VIAF **·** LCCN **·** BNE
 |
**Rocky Mountain Fur Company** var et pelshandelsforetak som ble dannet i St. Louis i USA i 1822 av William Henry Ashley og Andrew Henry.

Tilblivelse
-----------

De averterte i byen aviser etter 100 «foretaksomme unge menn … for å følge Missouri River til dens kilde».[] Blant de som ble med på dette var Jedediah Smith, William Sublette og David Jackson, som i 1826 overtok selskapet. Blant kjente Mountain men som var ansatte av foretaket kan fremheves Jim Beckwourth, Jim Bridger og Kit Carson.[]

Rivalitet
---------

Rocky Mountain Fur Company var en rival til Hudson's Bay Company (HBC) og til John Jacob Astors American Fur Company. Delskapet la regelmessig sine *rendezvous* nær en av HBCs handelsfaktorier, for å avledreden indianske handelen, og deres pelsjegere gav seg inn på hva som ble betraktet som HBCs territorium ved Snake River, Umpqua River og Rogue River.[]

Pelshandelens tilbakegang
-------------------------

Pelshandelens tilbakegang på 1830-tallet og HBCs strategi å ved prisdumping utkonkurrere de amerikanske selskapene i Rocky Mountains gjorde at *Rocky Mountain Fur Company* ble nedlagt i 1833.

Se også
-------

* American Fur Company
* Missouri Fur Company

Referanser
----------

1. ↑  «Arkivert kopi». Arkivert fra originalen 6. mai 2010. Besøkt 23. februar 2019.  2010-04-02

Litteratur
----------

* Don Berry, *A majority of scoundrels: an informal history of the Rocky Mountain Fur Company* (Corvallis: Oregon State University Press, 2006).

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Sudamericano Femenino** 1991 er en fotballturnering i regi av CONMEBOL som ble arrangert i Maringá, Brasil. Det var den første gjennomføringen av det søramerikanske mesterskapet i fotball for kvinner. Vinneren kvalifiserte seg til VM.

Gruppespill
-----------

Alle møttes i en gruppe. Gruppevinneren ble søramerikansk mester.

| Lag | P | K | V | U | T | + | - |
| --- | --- | --- | --- | --- | --- | --- | --- |
|
| Brasils flagg Brasil | **6** | 2 | 2 | 0 | 0 | 12 | 1 |
| Chiles flagg Chile | **3** | 2 | 1 | 0 | 1 | 2 | 6 |
| Venezuelas flagg Venezuela | **0** | 2 | 0 | 0 | 2 | 0 | 7 |

  


| Lag 1 | Resultat | Lag 2 |
| --- | --- | --- |
| **Brasil** Brasils flagg | 6 - 0 | Venezuelas flagg Venezuela |
| **Chile** Chiles flagg | 1 - 0 | Venezuelas flagg Venezuela |
| **Brasil** Brasils flagg | 6 - 1 | Chiles flagg Chile |

  

  


|  | Søramerikansk mester 1991 |  |
| --- | --- | --- |
|  | Brasil**Brasil** |

Eksterne lenker
---------------

Resultater og tabeller ved RSSSF.com

| * v
* d
* r
Copa América Femenina |
| --- |
| 
* Brasil 1991
* Brasil 1995
* Argentina 1998
* Peru 2003
* Argentina 2006
* Ecuador 2010
* Ecuador 2014
* Chile 2018
* Colombia 2022
* *2024*

 |
Typisk landskap fra Sudan-regionen.
**Sudan** er i vid forstand et savanneområde som krysser Afrika på tvers fra den sørliege grense av Sahara til områder med tropisk regnskog ved ekvator. Avledet av dette kommer landnavnene Sudan og Sør-Sudan, som har territorier i store deler av områdets østre deler. 

Ordet er fraå arabisk *bilâd as-sûdân* (البلاد السودان), *de svartes land*, og har dpm regionsnavn vært i bruk i det minste fra 1100-tallet.[] Tidligere ble det i det minste bruk om negrene.[]

Sudanregionen ligger mellom breddegradene 8° og 16° nord. Den strekker seg over 5.500 km fra Kapp Verde og Mali i vest til Det etiopiske høylandet i øst. I nord markerer Sahel-området, med sin tørrere savanne, en overgang til Saharaørkenen. I sør møter regionen de vestafrikanske skogene og Kongoelven. 

Regionen har en nedbørsmengde på mellom 250 mm i nord og 1500 mm i sør.[] Den har en tydelig, ofte langvarig tørketid. Klimaet er som regel varmt hele året, de varmeste månedene er juni til september.

Vegetasjonen i Sudanregionen er i stor grad savanne, store grassletter, i tillegg til savanneskog, områder med høyt gress og lave trær og halvørken.

Kilder
------

* «Sudan», *Encyclopædia Britannica*, Encyclopædia Britannica Online, 2010

|  |  |
| --- | --- |
| Oppslagsverk/autoritetsdata | VIAF
 |
***Sud tsjesti*** (originaltittel: *Суд чести*) er en sovjetisk film fra 1948, regissert av Abram Room.

Handling
--------

To sovjetiske biokjemikere, Losev og Dobrotvorsky, gjorde en vitenskapelig oppdagelse som tillot en effektivt å kjempe mot smerte. De reiser på en vitenskapelig reise til USA, og delte resultatene av sin forskning med amerikanere som de trodde var kollegaer. Men amerikanerne visste seg å egentlig være forretningsmenn og spioner. Mens de fremdeles befant seg i USA, publiserte Losev og Dobrotvorsky også en artikkel om arbeidet deres.

Men når de kommer tilbake til Sovjetunionen, blir vitenskapsmennene snart kritisert for sine handlinger i utlandet. Men de insisterer på at vitenskapen kjenner ingen landegrenser, og at att kunnskap burde tilhøre hele menneskeheten. Som et resultat av deres handlinger blir de to vitenskapsmennene dømt for kosmopolitisme, og anklaget av en æresdomstol.

Skuespillere
------------

* Boris Chirkov som Andrey Vereysky
* Antonina Maksimova som Olga.
* Evgeniy Samoylov som Nikolay.
* Nikolai Annenkov som Professor Aleksandr Dobrotvorsky.
* Olga Zhizneva som Dr. Tatyana Dobrotvorskaya
* Nikolai Svobodin som Professor Sergey Losev
* Lidiya Sukharevskaya som Nina Loseva
* Vasili Makarov som Kirillov.
* Ivan Pereverzev som Ivan Petrenko.

Referanser
----------

1. ↑  «Ветер с Востока» (1940)
2. ↑  Суд чести (1948)

Eksterne lenker
---------------

* (en) *Sud tsjesti* på Internet Movie Database Rediger på Wikidata

* (en) *Sud tsjesti* på AllMovie Rediger på Wikidata
**Rektor ved Universitetet i Bergen** er universitetets fremste akademiske verv og innehaveren har det øverste ansvaret for å lede universitetets virksomhet. Rektor er ex officio leder for universitetsstyret (tidligere *Det akademiske kollegium*). Tradisjonelt har rektor vært valgt blant de vitenskapelig ansatte, men det er nå åpent for enhver å stille til valg. Rektor velges av vitenskapelig ansatte, teknisk-administrativt ansatte og studenter for en periode på fire år og med mulighet for gjenvalg. Rektoratet består i tillegg til rektor av en valgt stedfortreder, *prorektor*, og kan dessuten omfatte en eller flere *viserektorer* utnevnt av rektor.

For perioden 2013 til 2017 er rektor Dag Rune Olsen og prorektor Anne Lise Fimreite. De utpekte ved tiltredelse Oddrun Samdal som viserektor for utdanning og Anne Christine Johannessen som viserektor for internasjonalisering i samme periode.Fra 1. juli 2015 ble Robert Bjerknes utpekt som viserektor for tverrfaglig virksomhet og store satsinger.

Oversikt over rektorer
----------------------

* Bjørn Trumpy 1946–1953
* Erik Waaler 1954–1959
* Ludvig Holm-Olsen 1960–1965
* Håkon Mosby 1966–1971
* Arne Johan Henrichsen 1972–1977
* Ørjar Øyen 1978–1983
* Arnfinn Graue 1984–1989
* Ole Didrik Lærum 1990–1995
* Jan Fridthjof Bernt 1996–1998
* Kirsti Koch Christensen 1999–2005
* Sigmund Grønmo 2005–2013
* Dag Rune Olsen 2013-2021
* Margareth Hagen 2021

Referanser
----------

1. ↑  uib.no Rektotatet
2. ↑  «Ny viserektor ved UiB | Universitetet i Bergen». *www.uib.no*. Besøkt 4. september 2015.
3. ↑  uib.no Rektorer og rektorportretter Arkivert 15. april 2015 hos Wayback Machine.
4. ↑  «Rektor Margareth Hagen». *Universitetet i Bergen*. Besøkt 2. mars 2021.
**Rekstefja** er et skaldekvad, ei dråpe, kvedet til ære for kong Olav Tryggvason av Norge. Det er ett av de ytterst få islandske dråper som blitt fullstendig bevart for ettertiden. Det er gjengitt i *Bergsbók* og *Den større saga om Olav Tryggvason* (*Óláfs saga Tryggvasonar en mesta*).

Rekstefja trekker opp livet og bedriftene til kong Olav Tryggvason fra han vokste opp i Gardariket (Russland) til han døde i slaget ved Svolder ved å kaste seg over bord. Dråpen består av 35 vers og drottekvadet (*dróttkvætt*) har fått sitt navn fra sitt omkved som består av tre linjer delt mellom tre påfølgende vers. 

Rekstefja påstår selv å være den tredje dråpen om Olav Tryggvason ved at den viser til to andre kvedet av henholdsvis Hallfred Vandrædaskald og en ukjent Bjarne. Kvadet er teknisk dyktig utført og benytter seg av komplekse kombinasjoner av kjenninger. Det er influert av kvadene til Arnor Tordsson jarlaskald og Einar Skulesson og har mange likheter med *Dråpa om Olav Tryggvason* (*Óláfsdrápa Tryggvasonar*) som er bevart i samme manuskript.

Forfatteren av *Rekstefja* er derimot omdiskutert. Skalden er oppgitt å være en *Hallar-Stein*. Det er enten en ukjent islandsk skald som vi har ingen biografiske informasjoner om og som atagelig leved en gang rundt år 1200. Den andre teorien er at han er identisk med islandske *Stein Herdisson* (*Steinn Herdísarson*) som var hirdskalden for de norske kongene Harald Hardråde og dennes sønn Olav Kyrre. Forskerne strides om *Rekstefja*s opphav og det er vanskelig å trekke en bastant konklusjon.

Eksterne lenker
---------------

* Rekstefja (i Carl Christian Rafns danske oversettelse fra 1827
* Hallar-Steinn Rekstefja og andre vers, norrønt

Portal: Litteratur
**Registreringsfritak** er en spesiell form for resept for å foreskrive et medikament som ikke er godkjent og registrert for vanlig bruk i Norge av Statens legemiddelverk Arkivert 2. februar 2014 hos Wayback Machine.. Den offisielle betegnelsen på registreringsfritak er "Spesielt godkjenningsfritak".  

  

Skjema for registreringsfritak er et A4 ark der legen må gi spesiell begrunnelse for behov for å benytte et ikke registrert medikament. Det må oppgis relevante symptomer og beskrivelse av tilstanden som skal behandles. Legen påtar seg spesielt ansvar for bivirkninger som kan være ukjent fordi legemiddelet er relativt nytt, eller fordi en alvorlig bivirkningsprofil er årsak til at et eldre medikament ikke er registrert. For forskrivning av medikament på registreringsfritak bør legen ha spesiell kunnskap om medikamentet, han bør kjenne pasienten godt og ha god mulighet for å observere medikamentets virkninger på pasienten.  

  

Når et legemiddel er nytt går det igjennom testing først på forsøkspersoner, deretter på pasienter på enkelte spesialavdelinger. Relativt ofte vil det for nye medikamenter bli oppdaget bivirkninger som er så alvorlige at videre undersøkelser og forberedelse for markedsføring blir umulig. Da vil ofte flere pågående vitenskapelige undersøkelser med henblikk på godkjenning og registrering bli avbrutt.
***December Boys*** er et australsk drama fra 2007. Filmen er regissert av Rod Hardy, manuset er skrevet av Marc Rosenberg basert på boken til Michael Noonan, og filmen har Daniel Radcliffe, Lee Cormie, Christian Byers og James Fraser i hovedrollene.

Handling
--------

Vi er i 60-årenes Australia. Maps (Daniel Radcliffe), Misty (Lee Cormie), Sparks (Christian Byers) og Spit (James Fraser) er fire foreldreløse gutter som har vokst opp sammen på barnehjem. De er der kjent som December Boys, fordi de ankom hjemmet i desember, og derfor feirer bursdag i den måneden. De anser hverandre som brødre. I bursdagsgave av barnehjemmet får de en ferietur til kysten, hvor de flytter inn hos husverten Bandy (Jack Thompson). Til å begynne med koser guttene seg på ferie, men snart skjer ting som truer med å skille de tilsynelatende uadskillelige guttene; Lucy (Teresa Palmer), en sjarmerende jente fra lokalmiljøet, sjarmerer Maps i senk, og guttene får høre at et gift par (Paul Blackwell og Victoria Hill) som ikke kan få barn selv, vurderer å adoptere en av dem. Kampen om hvem som er best til å smiske er igang, og guttene må gå inn i seg selv for å beholde det tette vennskapet.

Om filmen
---------

*December Boys* er en relativt smal australsk film med et lite budsjett, og den var heller ikke særlig populær på kinoer utenfor Australia. Derfor spilte den ikke inn mer enn 1,175 millioner dollar på verdensbasis, ifølge Box Office Mojo.

Filmen står med 41% positive anmeldelser på nettstedet Rotten Tomatoes etter 69 registrerte anmeldelser. På det brukerbaserte nettstedet Internet Movie Database har filmen også en brukbar anseelse; der ligger den på et gjennomsnitt på 6,6 etter litt over 6000 stemmer.

Rolleliste
----------

| Rolle | Skuespiller |
| --- | --- |
| Maps | Daniel Radcliffe |
| Misty | Lee Cormie |
| Sparks | Christian Byers |
| Spit | James Fraser |
| Bandy | Jack Thompson |
| Lucy | Teresa Palmer |
| Fearless | Sullivan Stapleton |
| Teresa | Victoria Hill |
| Watson | Paul Blackwell |
| Forteller / voksen Misty | Max Cullen |

Eksterne lenker
---------------

* (en) *December Boys* på Internet Movie Database Rediger på Wikidata

* (sv) *December Boys* i Svensk Filmdatabas Rediger på Wikidata

* (da) *December Boys* i Danmark Nationale Filminstitut Rediger på Wikidata

* (en) *December Boys* på AllMovie Rediger på Wikidata

* (fr) *December Boys* på Allociné Rediger på Wikidata

* (nl) *December Boys* på MovieMeter Rediger på Wikidata

* (en) *December Boys* på Turner Classic Movies Rediger på Wikidata

* (en) *December Boys* på American Film Institute Rediger på Wikidata

* (en) *December Boys* på Rotten Tomatoes Rediger på Wikidata

* (en) *December Boys* på Metacritic Rediger på Wikidata
***Amerila crokeri*** er en bjørnespinner (Arctiidae).

Utseende
--------

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis
-------

*Amerila crokeri* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse
----------

*Amerila crokeri* finnes ikke i Norden.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Apoditrysia**
		- gruppe **storsommerfugler**
			* gruppe / overfamilie **Noctuoidea**
				+ familie **bjørnespinnere** (Arctiidae)
					- delgruppe Arctiinae
						* ***Amerila crokeri* (MacLeay, 1826)**

Eksterne lenker
---------------

* (en) *Amerila crokeri* i Global Biodiversity Information Facility Rediger på Wikidata

* (en) *Amerila crokeri* hos NCBI Rediger på Wikidata

* (en) *Kategori:Amerila crokeri* – bilder, video eller lyd på Wikimedia Commons Rediger på Wikidata

* *Amerila crokeri* – detaljert informasjon på Wikispecies Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
**Ljungblut** er soloprosjektet til den norske musikeren Kim Ljung. Ljung er mest kjent som låtskriver og bassist i bandene Seigmen og Zeromancer. Under artistnavnet Ljungblut har han gitt ut platene *The other side of all things* (2005), *Capitals* (2007) og *Over skyene skinner alltid solen* (2011).

Historie
--------

Ljungblut ble startet i 2004. Kim Ljung som da også var låtskriver, tekstforfatter og bassist i bandene, Seigmen og Zeromancer, trengte et alter ego for mer personlige og melankolske idéer. Det som var tenkt som en firespors EP, ble til dobbeltalbumet *The other side of all things* (2005). Albumet ble trykket opp i 1000 eksemplarer, som en gavepakke til den trofaste fansen. Et nedstrippet og melodiøst album hvor Ljung slipper lytteren nærmere, med en ærlighet og en sterk melankolsk nerve som skal bli et varmemerke for bandet. 

Albumet ble senere utgitt på vinyl og da som to enkle utgivelser: *The other side of all things* og *Influences for a new album*. 

Ljungblut skulle være en avstikker, men låtene fortsatte å komme til Kim Ljung. I 2007 kom albumet *Capitals*. I 2011 overrasker Ljung med å vende tilbake til morsmålet og slippe *Over skyene skinner alltid solen*, med låter på norsk for første gang siden platina-selgende *Metropolis* i 1995. Med seg har han nå fått en gjeng nære venner og musikere; Dan Heide (gitar), Sindre Pedersen (bass), Joakim Brendsrød (tangenter) og Ted Skogmann (trommer). *Over skyene skinner alltid solen* er en organisk og sterk plate der den særegne lyden av Ljungblut blir gitt større spillerom enn noen gang. 

Bandet spilte i 2011 sine to første og hittil eneste konserter, på Total i Tønsberg, klubben som er oppkalt etter Seigmens legendariske tredjealbum. Begge konsertene ble utsolgt. 

Konserten og forberedelsene til den ble behørig dokumentert av fotograf, Eirik Aspaas. Dette resulterte i en bokutgivelse inkl. CD med opptak av flere låter fra konsertene. 

I 2016 gikk bandet i studio og spilte inn hele albumet *Ikke alle netter er like sorte* live i Athletic Sound Studio i Halden. Albumet ble mikset og co-produsert av Alex Møklebust. 

Dette var Kim Ljungs tjuende album som låtskriver og tekstforfatter.

I 2018 spilte bandet inn albumet *Villa Carlotta 5959*. Ti låter ble spilt inn live i salen inne i fjellet på Haugarock i Tønsberg. Den 2. november ble albumet sluppet på vinyl, CD og digitalt på Karisma Records. To singler ble sluppet på forhånd: *Hasselblad* og *235*. 

Bandet bestemte seg igjen for å spille konserter i kjølvannet av albumslippet. Tre eksklusive konserter ble spilt: 9. og 10. november på Papirhuset i Tønsberg, og 12. november på Kulturkirken Jakob i Oslo. 

|  |  |
| --- | --- |
| Oppslagsverk/autoritetsdata | Discogs
 |
**Arcturus COVID-19-vaksinen**, også kjent som **ARCT-021** og **LUNAR-COV19**, er en COVID-19-vaksinekandidat utviklet av Arcturus Therapeutics.

Utvikling
---------

Arcturus Therapeutics pinngikk i partnerskap med Singapores Duke–NUS Medical School for å utvikle en COVID-19 -vaksine. Selskapet inngikk også partnerskapsavtale med Catalent for produksjon av Arcturus COVID-19 mRNA-vaksine-kandidat.

Klinisk forskning
-----------------

### Fase I-II

Klinisk testing begynte i juli 2020. Den 4. januar 2021 innleder Arcturus Therapeutics fase-2-utprøvingene.

Avtaler
-------

Arcturus inngikk avtaler for utvikling og forsyninger med Economic Development Board of Singapore og med forsyninger med det israelske helseministerium.

Referanser
----------

1. ↑  «Coronavirus: Clinical trials for Singapore's vaccine project could start in August». *The Straits Times*. 15. april 2020. Besøkt 27. april 2020.
2. ↑  «With Arcturus, Catalent bags another COVID project». *Bioprocess Insider* **(engelsk)**. 6. mai 2020.
3. ↑  «Arcturus Therapeutics Receives FDA Allowance to Proceed with Phase 2 Study of ARCT-021 (LUNAR-COV19) Vaccine Candidate in the». Bloomberg. 4. januar 2021.
4. ↑  «Singapore’s co-developed vaccine candidate is in ‘good shape’ for delivery in 2021». CNBC. 26. november 2020.
5. ↑  «Singapore Will Get First Claim to Any Successful Arcturus Vaccine». Bloomberg. 5. august 2020.
Forskere tar gassprøver ved fumaroler på Mount Baker
**Fumarole** (latinsk: *fumus* som betyr røyk) er en åpning i jordens eller et annet himmellegemes skorpe. Ofte finnes slike i nærheten av vulkaner, og gjerne de som avgir damp eller gasser slik som karbondioksid, svoveldioksid, saltsyre og hydrogensulfid. 

Fumaroler kan forekomme langs små åpninger eller lange sprekker, i kaotiske klaser eller felt, og på overflaten av størknede lavastrømmer og tykke avleiringer av pyroklastiske strømmer. Et fumarolefelt er et område med varme kilder og gassavløp der magma eller glødende vulkanske bergarter som ligger rett under overflaten avgir gasser eller møter grunnvann. Fra et grunnvannsperspektiv kan en fumarole beskrives som en varm kilde vannet koker før det når overflaten og deretter ventileres ut som damp eller kondens. Fumaroler kan være aktive i tiår eller århundrer dersom de ligger over en vedværende varmekilde, eller de kan forsvinne i løpet av uker eller måneder dersom de kun ligger på toppen av ferske vulkanske avleiringer som raskt avkjøles.

Svovelavsetning rundt en fumarole.
Et godt på eksempel på fumaroleaktivitet på Jorden er det berømte Valley of Ten Thousand Smokes som ble dannet under utbruddet av Novarupta i Alaska i 1912. I begynnelsen var det tusenvis av fumaroler under avkjøling av den vulkanske asken fra utbruddet, men over tid har mesteparten av disse dødd ut. Det er estimert at det finnes rundt 4 000 fumaroler innenfor Yellowstone Nasjonalpark i det nordvestre USA. Enda et eksempel er en rekke fumaroler i *Valley of Desolation* i Morne Trois Pitons Nasjonalpark i Dominica.

Eksterne lenker
---------------

* (en) Fumaroles – kategori av bilder, video eller lyd på Commons Rediger på Wikidata

* (en) Fumaroles – galleri av bilder, video eller lyd på Commons Rediger på Wikidata

* United States Geological Survey om Fumaroler (en)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND
 |
| Medaljeoversikt |
| --- |
| Konkurrerte for Ukrainas flagg Ukraina |
| Langrenn / skiskyting |
| Paralympiske vinterleker |
| Gull | 2014 Russlands flagg Sotsji |  12 km langrenn |
| Bronse | 2014 Russlands flagg Sotsji |  10 km skiskyting |
| Sølv | 2010 Canadas flagg Vancouver |  2,4 km jaktstart, skiskyting |
| Sølv | 2006 Italias flagg Torino | 10 km skiskyting |
| Bronse | 2006 Italias flagg Torino | 7,5 km skiskyting |
| Bronse | 2006 Italias flagg Torino | 2,5 km sitteski |
| Bronse | 2006 Italias flagg Torino | 3 x 2,5 km sitteski |

**Ljudmyla Volodymyrivna Pavlenko** (ukrainsk: Людмила Володимирівна Павленко; født 16. september 1981 i Kharkiv) er en ukrainsk funksjonshemmet idrettsutøver. Hun har cerebral parese, og konkurrerer i langrenn og skiskyting.

Hun er gift og har et barn.

Idrettskarriere
---------------

Pavlenko deltok ved Paralympiske vinterleker 2006 i Torino. I skiskyting fikk hun sølv på 10 km sitteski, og bronse på 7,5 km. Hun deltok også i langrenn, der hun fikk bronse på 2,5 km og på stafetten, der hun gikk sammen med Yuliya Batenkova og Olena Iurkovska. Hun kom på 4.-plass på 10 km og 5 km.

Hun fikk to bronsemedaljer ved VM i langrenn og skiskyting for funksjonshemmede 2009 i Vuokatti i Finland. Hun kom også på 3.-plass ved World Cup sammenlagt denne sesongen.

Ved Paralympiske vinterleker 2010 i Vancouver fikk hun én medalje; bronse på jaktstarten i skiskyting. Hun kom på 4.-plass på 10 km skiskyting, og i langrenn kom hun på 4.-plass på 1 km sprint, 7.-plass på 10 km og 5.-plass på 5 km.

Hun vant 12 km langrenn ved Paralympiske vinterleker 2014 i Sotsji i Russland, og fikk også bronse på 10 km skiskyting. På 6 km skiskyting kom hun på 6.-plass.

Utmerkelser
-----------

* 2006 - *Fyrstinne Olgas orden* av 3. grad

Referanser
----------

1. 1 2  (en) IPC - resultatoversikt for Lyudmyla Pavlenko, besøkt 11. mars 2014.
2. 1 2  (ukr) Ukrainas utvalg for handicapidrett - *Pavlenko Lyudmila*, besøkt 11. mars 2014.
3. ↑  (en) IPC - *The Paralympian, nr 2 - 2009*, besøkt 11. mars 2014.

Eksterne lenker
---------------

* (en) Profil hos Sotsji 2014 Arkivert 9. mars 2014 hos Wayback Machine.
**John Hadfield «Jack» Bennett**  (født 11. august 1885, død 25. mai 1973) var en engelsk sportsutøver som deltok i de olympiske leker 1920 i Antwerpen.

Bennett ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok, og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og de vant siste kampen mot Frankrike på walk over. Turneringen ble spilt i perioden 1. til 5. september 1920.

OL-medaljer
-----------

* 1920 Belgias flagg Antwerpen - Gull **Gull** i landhockey Storbritannias flagg Storbritannia

Referanser
----------

Eksterne lenker
---------------

* (en) John Bennett – Olympedia Rediger på Wikidata

* (en) John Bennett – Sports-Reference (OL-resultater – arkivert) Rediger på Wikidata

* (en) John Bennett – databaseOlympics.com (arkivert) Rediger på Wikidata

* (en) John Bennett – Storbritannias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**John Bauergymnaset i Oslo** var en videregående skole i Oslo og var en av de to John Bauergymnasene i Norge.

Lokalisering
------------

Skolen holdt til på tre forskjellige steder i sin driftsperiode på tre år. Den første adressen for det første skoleåret var bak slottet i Wergelandsveien 29. Den andre adressen for første halvdel av skoleåret 2006-2007 var Cort Adelers gate 33 i Vika, som tidligere er brukt til skoleformål. I 2006 restaurerte John Bauergymnaset Cort Adelers gate 30. De gamle lokalene til ingeniørhøyskolen, og flyttet så inn i de nye lokalene i januar 2007.

Studietilbud
------------

Skolen tilbød studieretningene studiespesialisering, medier og kommunikasjon og idrettsfag. Skoleåret 2007-2008 hadde skolen omkring 350 elever. Skolen var den eneste i Norge der man kunne velge Mandarin som valgfag.

Kontrovers
----------

Skolekjeden ble lenge kritisert for sin mangelfulle administrasjon og Fylkesmannen i Oslo og Akershus besluttet å granske skolen i Oslo. Det kom frem at elever som har gått på skolen, har fått mangelfull dokumentasjon på sin utdanning og kan få problemer med inntak til høyere utdanning. Ansatte ved skolen skrev også i brev til skolens ledelse at det var uforsvarlig å drive skolen slik situasjonen var. Media satt søkelys på at flere sentrale personer i skolens administrasjon også er eiere i selskap skolen har kjøpt tjenester av for flere millioner kroner.

John Bauergymnaset hadde i sin driftstid spesielt mange deltidsansatte, og uvanlig mange unge lærere, i forhold til andre skoler. Dette resulterte i både lærere med spesielt god kompetanse på sitt område, samt en del gjennomtrekk av lærere. Det var også relativt mange utskiftninger av rektorer ved skolen i løpet av driftstiden. Roar Sjøen var rektor ved skolen det første og andre skoleåret ved siden av at han samtidig var rektor ved en annen skole. Mens Jan Martin Iversen var rektor kun en høst. På våren 2008 hadde skolen flere rektorer og i perioder. Daglig leder Kåre Syltebø jobbet også aktivt ved skolen i denne perioden.

Nedleggelse
-----------

Skolen slet fra 2007 og 2008 med et spesielt dårlig rykte, blant annet som følge av media og stor misnøye over tilbudet. Dette førte til at mange elever søkte seg vekk fra skolen i andre og tredje året. 

John Bauergymnaset i Oslo ble slått konkurs 18. juni 2008, grunnen er at de måtte tilbakebetale fire millioner kroner til Utdanningsdirektoratet for brudd på deler av privatskoleloven og synkende elevtall. Skolen ville hatt 133 elever for skoleåret 2008-2009.

Fylkeskommunen garanterte de 116 elevene fra Akershus studieplass til neste høst. Men ved skolestart hadde kun 109 av elevene studieplass i Akershus. 27 av elevene kom fra Oslo.

Referanser
----------

1. ↑  John Bauergymnaset forsvinner
2. ↑  Sju Bauer-elever uten plass
3. ↑  Bauer-elevene har fått skoleplass

Se også
-------

* John Bauergymnaset

Portal: Oslo
**John Cartwright Beaton** (født 9. januar 1982 i Motherwell) er en skotsk fotballdommer som til daglig dømmer i landets øverste divisjon Scottish Premiership. Han har i tillegg dømt flere internasjonale kamper på aldersbestemt nivå både i regi av FIFA og UEFA.

Beaton begynte å dømme fotball i 2001 og startet sin profesjonelle dommerkarriere da han ble utnevnt til seniordommer av Scottish Football Association (SFA) i 2005. Han debuterte på øverste nivå i kampen mellom Dundee United FC og Dunfermline Athletic FC den 31. mars 2012. Hans første europacupkamp kom den 5. juli 2012, da han dømte første kvalifiseringsrunde til Europaligaen mellom IF Elfsborg og Floriana FC (8–0). Beaton har siden dømt flere kvalifiseringskamper i både Mesterligaen og Europaligaen gjennom flere sesonger, sistnevnte turnering også i gruppespillskamper.

Han har dømt flere landskamper på U-19 og U-21-nivå, blant annet flere kamper under kvalifisering til europamesterskap for EM U-19 og U-21. Beaton debuterte internasjonalt som hoveddommer på øverste nivå den 10. oktober 2016, da han dømte VM-kvalifiseringskampen mellom Andorra og Sveits (1–2). Under EM i fotball 2016 var han fjerdedommer under et par gruppespillkamper.

Referanser
----------

1. ↑  FIFA.com – Scotland, Football Officials - Referees (Besøkt 25. mars 2019)
2. ↑  Worldfootball.net – Premier League 2011/2012 Dundee United-Dunfermline Athletic 3:0 (Besøkt 25. mars 2019)
3. ↑  Worldfootball.net – Europaligaen Qual. 2012/2013, IF Elfsborg-Floriana FC 8:0 (Besøkt 25. mars 2019)
4. ↑  Worldfootball.net – WC Qualifiers Europe 2016/2017 – Andorra-Switzerland 1:2 (Besøkt 25. mars 2016)
5. ↑  UEFA.com – UEFA Euro 2016 Group A, France-Albania (Besøkt 25. mars 2019)

Eksterne lenker
---------------

* (en) John Beaton – Transfermarkt (dommer) Rediger på Wikidata

* (en) John Beaton – Soccerway Rediger på Wikidata
* Dommerprofil hos Worldreferee.com Arkivert 5. juni 2012 hos Wayback Machine.
* Dommerprofil hos Soccerway.com
* Dommerprofil hos Transfermarkt.com
Apulisk lebes gamikos, ca. 360–350 f.Kr. Louvre K 196
**Lebes** (gresk: λέβης, «kjele», flertall *lebetes*) er en gresk vasetype. Den var opprinnelig en dyp bolle med avrundet bunn, som måtte stå i et spesielt stativ. I klassisk tid fikk formen satt på en fot, slik at den kunne stå selv. De ble normalt brukt som blandeboller under tilberedning og servering av mat.

Lebes gamikos
-------------

Lebes gamikos (flertall *lebetes gamikoi*) var en spesielt forseggjort versjon av lebes, med høye vertikale hanker og et lokk som ofte hadde plastisk dekor. Den ble brukt i forbindelse med bryllup, muligens ved at den ble satt ved brudens dør og brukt til en renselsesseremoni. Vasetypen ble også brukt ved begravelser av ugifte kvinner.

Lebes var dekorerte og kostbare vaser. I *Iliaden* omtales en lebes av bronse som like mye verdt som en okse. I hellenistisk tid, lenge etter innføringen av myntbasert valuta, hadde begrepet *lebes* fått betydningen en kvantitet med sølvmynt.

Referanser
----------

1. ↑  «lebes», *Wiktionary*
2. ↑  Sgourou, Marina (1997): «Lebetes gamikoi» i: Oakley, John H. red.: *Athenian Potters and Painters* (= Oxbow Monograph 67). Oxbow Books, Oxford, ISBN 1-900188-12-0, s. 71–83.
3. ↑  Metcalf, William E. (2012): *The Oxford Handbook of Greek and Roman Coinage*. New York: Oxford University Press. ISBN 9780195305746. s. 33, 34

Eksterne lenker
---------------

* (en) Lebetes – kategori av bilder, video eller lyd på Commons Rediger på Wikidata
* «Lebes gamikos (wedding vase), ca. 430–420 b.c.; Classical», *Heilbrunn Timeline of Art History*

| * v
* d
* r
Greske vasetyper |
| --- |
| Alabastron **·** Amfora **·** Aryballos **·** Dinos **·** Hydria **·** Kantharos **·** Khous **·** Kotyle **·** Kratér **·** Kyathos **·** Kylix **·** Lagynos **·** Lebes **·** Lekanis **·** Lekyth **·** Mastos **·** Oinokhoe **·** Olpe **·** Pelike **·** Pithos **·** Psykter **·** Pyxis **·** Rhyton **·** Skyfos **·** Stamnos |
**East Rutherford** er et administrativt område i Bergen County i New Jersey. Ifølge USAs folketelling fra 2000 har området en befolkning på 8 716. Det er en forstad til New York City.

East Rutherford er mest kjent for Meadowlands Sports Complex, som inkluderer Izod Center, hvor NBA-laget New Jersey Nets spiller sine hjemmekamper (og tidligere hjemmebane for NHL-laget New Jersey Devils); og Giants Stadium, hjemmebame for NFL-lagene New York Giants og New York Jets, så vel som Red Bull New York (Major League Soccer) (inntil 2009, når Red Bulls flytter til Harrison). Dette gjør East Rutherford til det eneste befolkningsområde med mindre enn 10 000 innbyggere som har hjemmebane til fem profesjonelle idrettslag samtidig.

Referanser
----------

1. ↑  "How to be true to your school", *Seattle Post-Intelligencer*, 15. mars 2004. Besøkt 8. mars 2008. "East Rutherford's claim to national fame is that it is the home of the Meadowlands Sports Complex, which includes Continental Airlines Arena where both the NBA's New Jersey Nets and the NHL's New Jersey Devils play their home games, and Giants Stadium home of the NFL's Super Bowl XLII Champions New York Giants,plus the New York Jets and MetroStars of Major League Soccer. This makes East Rutherford the only town of fewer than 10,000 people to be home to five professional sports teams."

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz **·** GNIS **·** GNIS
 |